ધીરજ ધરવામાંય સ્ત્રીની શક્તિનો વિકલ્પ નથી. અખૂટ ધીરજ એ સ્ત્રીની એક અદભૂત શક્તિ છે. અત્યંત કઠિન આ કામ છે પણ સ્ત્રી પાસે એ તાકાત છે. અહલ્યાની કથા આપણે પૌરાણીક વાર્તામાં ખપાવી શકીએ પણ વાસ્તવિક જિંદગીમાં આપણી આજુબાજુ એવા અનેક ઉદાહરણ મળી આવશે કે જ્યાં સ્ત્રીની ધીરજને સલામ કરવી પડે. શક્તિના આ બંને સામસામેના છેડા છે અને એની વચ્ચે જીવન આખું વણાયેલું છે. આ વાત શબ્દોની નથી, જીવતા જીવનની છે અને એટલે જ માનવજાત સદીઓથી શક્તિપૂજા કરતી આવી છે.